তিনি বলেন, তাঁর থাকার জায়গা ছিল না। এ কারণে নদীর জমিতে বাড়ি তৈরি করেছেন। তবে তিনি একা নন, এলাকার অনেকে এভাবে নদীর জমি দখল করছেন। ইউনিয়ন ভূমি কার্যালয়ের তালিকা মোতাবেক, দখলদারদের মধ্যে আরও রয়েছেন গৌরিনাথপুর গ্রামের শহিদুল ইসলাম (১ একর ৫০ শতক) ও হেদায়েত উল্লাহ (৩ একর) ও বেলাট গ্রামের স্বপন বিশ্বাস (২ একর ৩০ শতক)। কাষ্টভাঙ্গা ইউনিয়ন ভূমি সহকারী কর্মকর্তা মতিয়ার রহমান বলেন, বন্দোবস্ত পাওয়া ভূমিহীনদের বেশির ভাগই শর্তগুলো ভঙ্গ করেছেন। মাত্র পাঁচ-ছয়জন ছাড়া অন্য ভূমিহীনেরা তাঁদের জমি প্রভাবশালীদের কাছে বিক্রি করে দিয়েছেন। আমরা এ সব কথা উপরে জানিয়েছি। কিন্তু কোন কাজে আসেনি। কালীগঞ্জের সহকারী কমিশনার ভুমি পদটি শুন্য থাকায় তার বক্তব্য নেওয়া সম্ভব হয়নি। #